3. ΒΑΣΙΛΙΚΟΝ ΔΙΑΤΑΓΜΑ της 2/19 Μαΐου 1959 Περί καθορισμού εξαιρέσεως εκ του ορίου ηλικίας διορισμού Υπαλλήλων εις το Ταμείον Αρωγής Υπαλλήλων αρμοδιότητος του Υπουργείου Εθνικής Παιδείας και Θρησκευμάτων. Έχοντες υπ’ όψει την παρ. 1 του άρθρ. 7 του από 23/24 Δεκ. 1955 Β.Δ «περί εφαρμογής του Υπαλληλικού Κώδικος επί των υπαλλήλων Ν.Π.Δ.Δ.», την υπ’ αριθ. 9/1959 σύμφωνον γνωμοδότησιν του Α.Σ.Δ.Υ . και την υπ’ αριθ. 187/1959 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Το ανώτατον όριον ηλικίας προς διορισμόν υπαλλήλων επί βαθμώ ανωτέρω του πρώτου εισαγωγικού βαθμού εις τους κάτωθι κλάδους θέσεων του Ταμείου Αρωγής υπαλλήλων αρμοδιότητος του Υπουργείου Εθνικής Παιδείας και Θρησκευμάτων καθ’ ο διάστημα επιτρέπεται κατά τας κειμένας διατάξεις απ’ ευθείας διορισμός εις τας αντιστοίχους θέσεις, ορίζεται ως ακολούθως: Εις τον Α-1 Κλάδον Διοικητικόν-Λογιστικόν. Επί βαθμώ 3ω, εις το 55ον έτος, επί βαθμώ 5ω, εις το 45ον έτος και επί βαθμώ 6ω εις το 40όν έτος. Εις τον Β-1 Κλάδον Βοηθητικού Προσωπικού Επί βαθμώ 6ω, εις το 40όν έτος. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 